बुलेट पर घूमकर देश को बी पॉजिटिव का मैसेज दे रही साइना
‘जिंदगीजिंदा दिली का नाम है मुर्दा दिल क्या खाक जिया करते हैं...’। इसी जिंदादिली की मिसाल हैं हैदराबाद की साइना इकबाल।
‘बुलेट वाली बीबी’ के नाम से मशहूर हो चुकी 27 वर्षीय यह लड़की बुलेट मोटर साइकिल के जरिए देश में घूम-घूम कर युवाओं को डिप्रेशन और सुसाइड जैसे कायराना कदम उठाने से रोक रही है। इलाका शहरी-ग्रामीण हो या फिर जंगल-बियावान सभी से बेखौफ गुजरती हुई साइना अमृतसर पहुंची और यहां पर भी लोगों को इनसे बचने के गुर सिखाए।
21वांशहर अमृतसर: पितामोहम्मद इकबाल अली और मां शाहीन खान की तीन बेटियों में सबसे बड़ी साइना ने 23 नवंबर 2015 को गोवा से बाइक का सफर शुरू किया। देश के विभिन्न शहरों से होती हुई वह 21वें शहर अमृतसर पहुंची। अब तक उन्होंने 7,000 किमी का सफर तय किया है। उन्होंने बताया कि इस दौरान जहां भी वह रुकती हैं वहां के स्कूल/कालेज अन्य शिक्षण संस्थानों में जाकर डिप्रेशन से बचने और सुसाइड करने के लिए सेशन करती हैं। उनका कहना है कि इस दौरान 60 हजार से अधिक लोगों ने सकारात्मक सोच अपनाने का संकल्प लिया।
साइना अमृतसर से श्री गंगानगर रवाना होंगी। उनका पूरा सफर छह महीने का है और इस दौरान वह 40 हजार किमी का सफर तय करेंगी। रास्ते में उनका मोटरसाइकिल भी खराब होता है, खाने-पीने की मुश्किलें भी आती हैं मगर लोग पूरी मदद करते हैं। उनका कहना है कि हमारा देश सोसायटी बहुत अच्छी है, यही कारण है कि सफर आसानी से पूरा हो रहा है। वह रोज 50 से 100 किमी का सफर तय करती हैं।
साइना बताती हैं कि इनका परिवार हैदराबाद में रहता है। उन्होंने लव मैरिज की थी, सास को पसंद नहीं था। रिश्तों में तल्खी गई और वह मायके आकर रहने लगीं और डिप्रेशन का शिकार हुईं और सुसाइड करने का विचार आया। फिर उन्होंने इसी सोच को अपनी ताकत बनाया और इसके खिलाफ अभियान छेड़ दिया। साइना कहती हैं कि जिंदगी खुदा की अनमोल नेमत है इसे नेक कामों में लगाएं।
साइना ने बताया कि वह अमृतसर से श्री गंगानगर रवाना होंगी। उनका पूरा सफर छह महीने का है और इस दौरान वह 40 हजार किमी का सफर तय करेंगी।
hin_Deva awa_Deva hin_Deva hin_Deva hin_Deva hin_Deva hin_Deva